gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4171, del 18-01-2002 (2002/234)

Informació pública de l'homologació sectorial modificativa amb ordenació detallada del sector Horta-Port i homologació sectorial modificativa amb ordenació detallada i estudi d'impacte ambiental del sector Port-Marenyet (marge dret de la desembocadura del riu Xúquer).
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4171

Data del DOGV
:   18-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/234


Organisme emissor
:   Ajuntament de Cullera

Tipus de document
:   Anunci

Informació pública de l'homologació sectorial modificativa amb ordenació detallada del sector Horta-Port i homologació sectorial modificativa amb ordenació detallada i estudi d'impacte ambiental del sector Port-Marenyet (marge dret de la desembocadura del riu Xúquer). [2002/Q234]
  
El Ple de l'Ajuntament de Cullera, en data 8 de gener de 2002, ha aprovat sotmetre a exposició pública els següents instruments de planejament:
  
- Homologació sectorial modificativa amb ordenació detallada del sector Horta-Port (expedient número 3.804/2001).
  
- Homologació sectorial modificativa amb ordenació detallada i estudi d'impacte ambiental del sector Port-Marenyet (marge dret de la desembocadura del riu Xúquer) (expedient número 3.807/2001).
  
De conformitat amb el que disposa la Llei 6/1994, Reguladora de l'Activitat Urbanística de la Generalitat Valenciana (LRAU), en els seus articles 38, 46, 52 i concordants, el termini d'exposició pública és d'un mes, comptat a partir de l'endemà de la publicació del present anunci en el Diari Oficial de la Generalitat Valenciana, durant el qual es podrà examinar en el Servici d'Urbanisme d'aquest ajuntament (Àrea de Planejament i Gestió), així com en els altres llocs que s'habiliten a l'efecte, perquè qualsevol interessat puga formular, per escrit, al·legacions i suggeriments als citats instruments de planejament sotmesos a exposició pública, en els termes assenyalats en els mencionats articles.
  
Així mateix, d'acord amb el que s'establix en els articles 58 i 59 de la Llei 30/1992, modificada per la Llei 4/1999, es comunica també, per mitjà del present anunci, l'exposició pública dels anteriors instruments de planejament a tots aquells titulars cadastrals o propietaris afectats que pogueren resultar desconeguts o que les dades que figuren en el Cadastre resulten errònies. Cosa per la qual es fa menció expressa de l'actuació urbanística proposada per aquest ajuntament per a aquells propietaris que tinguen els seus terrenys ubicats en els polígons 22, 23, 24, 25, 26 i 63 (aquest últim parcialment) d'aquest municipi.
Diari Oficial de la Generalitat Valenciana


Sumari del DOGV 4182, del 04-02-2002 (2002/756)

Informació pública del programa d'actuació integrada i el projecte d'urbanització de les unitats d'execució AB, AC, AH, AF, AG, AJ, X, T, U, V, W, Y i Z.
---------------------------------------------------------------------------------------------------------------------------------------------------------

### Dades del document

Número de DOGV
:   4182

Data del DOGV
:   04-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/756


Organisme emissor
:   Ajuntament d'Albuixech

Tipus de document
:   Anunci

Informació pública del programa d'actuació integrada i el projecte d'urbanització de les unitats d'execució AB, AC, AH, AF, AG, AJ, X, T, U, V, W, Y i Z. [2002/A756]
  
El Ple de l'Ajuntament, en la sessió ordinària de 13 de desembre de 2001, va aprovar definitivament el programa d'actuació integrada i el projecte d'urbanització de les unitats d'execució AB, AC, AH, AF, AG, AJ, X, T, U, V, W, Y i Z.
  
Cosa que es fa pública als efectes establits en l'article 59 de la Llei 6/1994, de 15 de novembre, Reguladora de l'Activitat Urbanística.
  
Contra aquest acord, que és definitiu en la via administrativa, es podrà interposar amb caràcter potestatiu un recurs de reposició davant del mateix òrgan que va dictar la resolució, en el termini d'un mes, o un recurs contenciós administratiu davant de la Sala Contenciosa Administrativa del Tribunal Superior de Justícia de València, dins del termini de dos mesos. Els terminis comptaran des de l'endemà de la publicació d'aquest edicte en el Diari Oficial de la Generalitat Valenciana.
  
Tot això sense perjudici de poder exercir qualsevol altre recurs o acció que es considere pertinent.
Diari Oficial de la Generalitat Valenciana


Sumari del DOGV 4230, del 17-04-2002 (2002/3773)

RESOLUCIÓ de 12 d'abril de 2002, del secretari general de la Presidència, per la qual s'amplia el termini de les ajudes per als centres valencians a l'exterior de la Comunitat Valenciana.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4230

Data del DOGV
:   17-04-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/3773


Data del document
:   12-04-2002

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * cultura regional
    * suport econòmic
    * ajuda pública

RESOLUCIÓ de 12 d'abril de 2002, del secretari general de la Presidència, per la qual s'amplia el termini de les ajudes per als centres valencians a l'exterior de la Comunitat Valenciana. [2002/X3773]
  
Per Resolució de 8 de març de 2002, del secretari general de la Presidència, es regulen i convoquen ajudes per als centres valencians a l'exterior de la Comunitat Valenciana (DOGV número 4.214, de 21 de març de 2002).
  
El termini de presentació de sol·licituds previst a l'article 5.4 de la resolució finalitzava el 20 d'abril de 2002. La coincidència de la convocatòria amb el període de major activitat als centres i amb la festivitat de la Setmana Santa, aconsella ampliar aquest termini, a fi que tots els centres valencians puguen concórrer a la convocatòria, sobretot aquells situats a altres continents.
  
Per això, en base al que estableix l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en ús de les atribucions que em confereix l'article 3 del Decret 13/1998, de 30 de juliol, del president de la Comunitat Valenciana, sobre delegació de competències, resolc:
  
Article únic
  
Ampliar el termini de presentació de sol·licituds d'ajuda per als centres valencians a l'exterior de la Comunitat Valenciana, fins al 30 d'abril de 2002.
  
DISPOSICIÓ FINAL
  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4243, del 07-05-2002 (2002/4626)

Informació pública de la convocatòria i bases rectores per a la provisió d'una plaça d'oficial de la policia local.
-------------------------------------------------------------------------------------------------------------------

### Dades del document

Número de DOGV
:   4243

Data del DOGV
:   07-05-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/4626


Data del document
:   23-04-2002

Organisme emissor
:   Ajuntament d'Alcalà de Xivert

Tipus de document
:   Convocatòria

Descriptors 

:   * Alcalà de Xivert
    * administració local
    * concurs administratiu
    * policia

Informació pública de la convocatòria i bases rectores per a la provisió d'una plaça d'oficial de la policia local. [2002/Q4626]
  
L'Ajuntament d'Alcalà de Xivert convoca proves selectives per a la provisió en propietat d'una plaça d'oficial de la policia local pel procediment de promoció interna mitjançant el sistema de concurs oposició.
  
Les bases rectores de la convocatòria estan publicades en el Butlletí Oficial de la Província de Castelló de 23 d'abril de 2002, número 49.
  
El termini de presentació d'instàncies serà de 20 dies naturals a partir del següent al de la publicació de l'extracte de convocatòria en el Boletín Oficial del Estado.
  
Els successius anuncis derivats d'esta convocatòria es publicaran en el Butlletí Oficial de la Província de Castelló i al tauler d'edictes de l'ajuntament.
  
Cosa que es fa pública perquè se'n prenga coneixement.
Diari Oficial de la Generalitat Valenciana


Sumari del DOGV 4369, del 31-10-2002 (2002/11938)

Actuacions número 253/2001. Cèdula de notificació.
--------------------------------------------------

### Dades del document

Número de DOGV
:   4369

Data del DOGV
:   31-10-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/11744


Organisme emissor
:   Jutjat de Primera Instància Número 2 de Torrent

Tipus de document
:   Anunci

Actuacions número 253/2001. Cèdula de notificació. [2002/Q11255]
  
Procediment: ordinari 253/2001-J.
  
Demandant: Desiderio Costa Carrión (DNI 2778077).
  
Procuradora: Rosario Arroyo Cabriá.
  
Demandat: Cristóbal Moreno Usagre.
  
Gran Via Ramón y Cajal, número 37, 5, València.
  
Belén Arquimbau Guastavino, jutgessa del Jutjat de Primera Instància número 2 de Torrent (València), faig saber:
  
Que en este jutjat a càrrec meu se seguixen actuacions d'ordinari 253/2001-J, a instància de Desiderio Costa Carrión (DNI 9947620), representat per la procuradora Rosario Arroyo Cabriá contra Cristóbal Moreno Usagre, en el qual per la resolució amb data de hui he acordat, i ho verifique, notificar la sentència dictada en les actuacions indicades al demandat en parador ignorat, Cristóbal Moreno Usagre, i als seus hereus legals.
  
La part dispositiva de la indicada sentència és literalment com es diu tot seguit:
  
Decisió
  
Que amb l'estimació íntegra de la demanda formulada per Desiderio Costa Carrión, representat per la procuradora dels tribunals Rosario Arroyo Cabriá i assistit de la lletrada Isabel Santos Alonso, contra Cristóbal Moreno Usagre, declare el domini de l'actora sobre l'habitatge situat a Picanya, carrer de la Senyera, número 6, 19 (antiga carretera de Paiporta, número 6-19, també denominada carrer Major de l'Església, número 1-19) per prescripció extraordinària, i condemne el demandat o a als seus hereus legals a estar i passar per esta declaració, amb imposició de costes a la part demandada.
  
Esta és la meua sentència, contra la qual s'hi pot interposar un recurs d'apel·lació, que cal interposar en este jutjat, en el termini de cinc dies en la forma establida en l'article 457 de la Llei d'Enjudiciament Civil 1/2000, de 7 de gener, que pronuncie, mane i firme.
  
Esta cèdula s'expedix perquè valga de notificació de la sentència.
Diari Oficial de la Generalitat Valenciana


Sumari del DOGV 4271, del 14-06-2002 (2002/6243)

Informació pública de l'expedient d'homologació del pla parcial i programa del sector SAU-R2 de l'Ajuntament de Daya Nueva.
---------------------------------------------------------------------------------------------------------------------------

### Dades del document

Número de DOGV
:   4271

Data del DOGV
:   14-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6243


Organisme emissor
:   Ajuntament de Daya Nueva

Tipus de document
:   Anunci

Informació pública de l'expedient d'homologació del pla parcial i programa del sector SAU-R2 de l'Ajuntament de Daya Nueva. [2002/S6243]
  
En compliment del que establixen els articles 38, 46 i 52 de la Llei Reguladora de l'Activitat Urbanística, el ple de l'Ajuntament de Daya Nueva, en sessió de data 23 de maig de 2002, va acordar sotmetre a exposició pública l'expedient d'homologació, pla parcial, i programa d'actuació del sector SAU-R2 de Daya Nueva durant el termini d'un mes. En este període l'expedient podrà ser examinat a la Secretaria de l'Ajuntament i formular totes les al·legacions, proposicions econòmiques i alternatives tècniques que es consideren oportunes.
Diari Oficial de la Generalitat Valenciana


Sumari del DOGV 4192, del 18-02-2002 (2002/1443)

Notificació de la sentència dictada en el judici verbal de desnonament amb el número 583/2001.
----------------------------------------------------------------------------------------------

### Dades del document

Número de DOGV
:   4192

Data del DOGV
:   18-02-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/1443


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici verbal de desnonament amb el número 583/2001. [2002/F1443]
  
Félix de Juan Aguado, secretari del Jutjat de Primera Instància número 23 de València, faig saber:
  
Que en aquest jutjat se segueixen les actuacions del judici verbal de desnonament amb el número 583/2001, a instància d'Elisa Torro Soriano, contra Iciar Lizarralde Braz, declarada en rebel·lia, sobre desnonament per falta de pagament de la renda, més reclamació de rendes degudes, que té el tenor literal següent:
  
Sentència
  
Magistrada jutgessa: Desamparados Almenar Belenguer
  
València, 19 de desembre de 2001
  
Decisió
  
Que estime la demanda deduïda per la senyora Elisa Torro Soriano, representada per la procuradora Esperanza de Oca Ros, contra la senyora Iciar Lizarralde Braz, declarada en rebel·lia, i he de condemnar i condemne la demandada a pagar a l'actora la quantitat de 348.000 pessetes, més els interessos legals des de la data d'aquesta sentència, i he de declarar i declare resolt per falta de pagament de la renda el contracte d'arrendament subscrit per les parts el 21 de novembre de 2000, i en conseqüència declare que és procedent el desnonament de l'habitatge propietat de l'actora i situada al carrer de l'Enginyer José Sirera, 43, 4t, dreta, porta 22, d'aquesta capital. Es requereix la demandada perquè en el termini d'un mes la desallotge i deixe lliure i a disposició de la propietat, sota advertiment en altre cas de ser llançada d'aquesta a càrrec seu. S'imposen a l'arrendatària les costes del procediment.
  
Contra aquesta sentència, que no és ferma, es pot interposar un recurs d'apel·lació davant de l'Audiència Provincial, que s'haurà de preparar davant d'aquest jutjat en el termini de cinc dies hàbils comptats des de la notificació, en els termes de l'article 457 de la Llei d'Enjudiciament Civil de 2000.
  
Poseu en coneixement de l'arrendatària que, d'acord amb l'article 449.1, Llei d'Enjudiciament Civil de 2000, no li serà admés el recurs si en preparar-lo no manifesta, acreditant-ho per escrit, que té satisfetes les rendes vençudes i les que d'acord amb el contracte haja de pagar per endavant.
  
Aquesta és la meua sentència, jutjant en primera instància, que pronuncie, mane i firme.
  
I conforme al que s'ha acordat i perquè valga de notificació en forma als demandats rebels i en parador ignorat, expedisc aquest edicte.
Diari Oficial de la Generalitat Valenciana


Sumari del DOGV 4322, del 27-08-2002 (2002/8883)

Informació pública del projecte d'urbanització i estudi de seguretat i salut, en relació al programa d'actuació integrada del sector 2 de sòl urbanitzable.
-----------------------------------------------------------------------------------------------------------------------------------------------------------

### Dades del document

Número de DOGV
:   4322

Data del DOGV
:   27-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8883


Organisme emissor
:   Ajuntament de Massamagrell

Tipus de document
:   Anunci

Informació pública del projecte d'urbanització i estudi de seguretat i salut, en relació al programa d'actuació integrada del sector 2 de sòl urbanitzable. [2002/Q8883]
  
Mitjançant la Resolució de l'Alcaldia de l'Ajuntament de Massamagrell, de data 25 de juliol de 2002, s'ha acordat exposar al públic el projecte d'urbanització i estudi de seguretat i salut redactats per la mercantil, Indeluba, SL, en relació al programa d'actuació integrada del sector 2 de sòl urbanitzable d'este municipi.
  
Durant el termini de 20 dies hàbils següents a la publicació del present anunci en el Diari Oficial de la Generalitat Valenciana, les persones interessades poden consultar, a les dependències administratives de l'Ajuntament de Massamagrell, situades a la plaça de la Constitució, número 12, d'esta ciutat, l'exemplar de la documentació presentada, i presentar davant el mateix ajuntament, amb relació al seu contingut, les al·legacions que més els convinguen.
  
Expressament, es fa constar que el present anunci s'adreça, a l'efecte del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals que en la relació emesa pel centre de gestió cadastral el seu nom i/o domicili consten com a «desconegut» i que són els següents:
  
Polígon 3, parcel·la 45. Guillermo Bayarri López, domicili fiscal desconegut.
  
Polígon 3, parcel·la 48. Francisco Bonilla Martí, domicili fiscal desconegut.
  
Polígon 3, parcel·la 51. Remedios Ferrandis Chulvi, domicili fiscal desconegut.
  
Polígon 3, parcel·la 214. Blas Giner Esteve, domicili fiscal desconegut.
  
Polígon 2, parcel·la 6. José Martínez Balaguer, domicili fiscal desconegut.
  
Polígon 2, parcel·la 22. José Sanz Martín, domicili fiscal desconegut.
  
Polígon 2, parcel·la 37. Sociedad Mercantil Renaex, SA, domicili fiscal desconegut.
  
Polígon 2, parcel·la 34. Vicente Bolumar Bolumar, domicili fiscal desconegut.
  
Parcel·la 7451211. Nom i domicili desconeguts.
  
Parcel·la 7451205. Nom desconegut, domicili al carrer de Roger de Llúria, número 24, València.
Diari Oficial de la Generalitat Valenciana


Sumari del DOGV 4394, del 09-12-2002 (2002/12597)

Notificació a Luis Vilanova Cardenal i altre.
---------------------------------------------

### Dades del document

Número de DOGV
:   4394

Data del DOGV
:   09-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/12432


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a Luis Vilanova Cardenal i altre. [2002/A12763]
  
D'acord amb el que disposa l'article 105.6 de la Llei 230/1963, de 28 de desembre, General Tributària, segons la redacció que en fa l'article 28.1 de la Llei 66/1997, de 30 de desembre, i en haver-se intentat la notificació a l'interessat o al seu representant per dues vegades, sense que s'haja pogut practicar per causes no imputables a l'administració tributària, per mitjà del present anunci es manifesta que es troben pendents de notificar els actes, els interessats, l'impost i l'exercici dels quals s'especifiquen a continuació:
  
En virtut d'això, dispose que el subjectes passius indicats anteriorment, o els seus representants degudament acreditats, hauran de comparéixer en el termini de 10 dies, comptats des del següent al de la publicació de la present resolució en el butlletí oficial que corresponga, de dilluns a divendres, en horari de 09.00 a 14.00 hores, en el Servici d'Inspecció de la Direcció Territorial d'Economia i Hisenda, carrer Churruca, 25, Alacant, a l'efecte de practicar la notificació de l'esmentat acte.
  
Així mateix, s'advertix als interessats que, si no compareixen en l'esmentat termini, la notificació s'entendrà produïda a tots els efectes legals des del sendemà del venciment del termini assenyalat per a comparéixer.
Diari Oficial de la Generalitat Valenciana


Sumari del DOGV 4307, del 05-08-2002 (2002/5082)

RESOLUCIÓ de 6 de maig de 2002, de la Conselleria d'Agricultura, Pesca i Alimentació, per la qual s'autoritza una transferència de crèdits des del capítol II del programa 714.20, Ordenació i millora de les produccions agràries, al capítol II del programa 711.10, Direcció i servicis generals, per import de 360.607,00 euros.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4307

Data del DOGV
:   05-08-2002

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2002/5082


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 6 de maig de 2002, de la Conselleria d'Agricultura, Pesca i Alimentació, per la qual s'autoritza una transferència de crèdits des del capítol II del programa 714.20, Ordenació i millora de les produccions agràries, al capítol II del programa 711.10, Direcció i servicis generals, per import de 360.607,00 euros. [2002/5082]
  
L'escassetat de crèdits en el capítol II del programa 711.10, ?Direcció i servicis generals?, respecte de les despeses de naturalesa corrent que cal atendre. atés que han sorgit noves necessitats que cal canalitzar a través del programa, determina la necessitat d'incrementar-los.
  
Actualment hi ha crèdit en la situació jurídica i comptable de disponible en el programa 714.20, ?Ordenació i millora de les produccions agràries?, que és susceptible de transferir.
  
A la vista d'això, i atesa la major urgència de les actuacions que cal executar a través del programa 711.10.
  
Vistos els informes de l'oficina pressupòstaria d'aquesta conselleria i de la Intervenció Delegada de la Intervenció General en la Conselleria d'Agricultura, Pesca i Alimentació; en virtut de les disposicions de l'article 21.1.a de la Llei 10/2001, de 27 de desembre, de Pressupostos de la Generalitat Valenciana per a l'exercici 2002.
  
En virtut de la delegació de competències establides en l'article 1.d de l'Orde de 21 d'abril de 1997, de la Conselleria d'Agricultura, Pesca i Alimentació (DOGV núm. 2997, de 22 de maig de 1997), resolc:
  
Primer
  
S'autoritza la minoració de crèdits per un import de 360.607,00 euros en l'aplicació pressupostària 82.26.9891.46.1.
  
Segon
  
S'autoritza l'increment de crèdits per un import de 360.607,00 euros en l'aplicació pressupostària 06.28.726.56.2.
  
València, 6 de maig de 2002.- La conselleria d'Agricultura, Pesca i Alimentació, p.d., el secretari general: Francisco Quintana Safont.